എസ്.എന്‍.സി. ലാവലിന്‍ - വിക്കിപീഡിയ

# എസ്.എന്‍.സി. ലാവലിന്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

എസ്.എന്‍.സി. ലാവലിന്‍ (SNC-Lavalin Group Inc.)
തരം | പൊതുമേഖലാ കമ്പനി
സ്ഥാപിതം | 1911
ആസ്ഥാനം | മോണ്ട്രിയല്‍‍, ക്യൂബെക്, കാനഡ
പ്രധാന വ്യക്തികള്‍ | ജാക്വെസ് ലമാറെ - അധ്യക്ഷന്‍, സി.ഇ.ഒ.
വ്യവസായ മേഖല | നിര്‍മ്മാണമേഖല
ഉല്‍പന്നങ്ങള്‍ | എഞ്ചിനീയറിങ് സേവനങ്ങള്‍, പ്രോജക്റ്റ് മാനേജ്മെന്റ്
വരുമാനം | $2.86 ശതകോടി അമേരിക്കന്‍ ഡോളര്‍
തൊഴിലാളികള്‍ | 11,000 (2004)
വെബ്‌സൈറ്റ് | www.snclavalin.com

## [തിരുത്തുക] ലഘുചരിത്രം

1911 ല്‍ ആര്‍തര്‍ സര്‍വേയര്‍ കാനഡയിലെ മോണ്‍ട്രിയേലില്‍ തുടങ്ങിയ ഒരു ചെറിയ എഞ്ചിനീയറിങ് ഉപദേശക സ്ഥാപനമായിട്ടായിരുന്നു തുടക്കം. പടിപടിയായി തളര്‍ച്ചയില്ലാതെ വളര്‍ന്ന സ്ഥാപനം വ്യവസായ ഫാക്ടറി ഡിസൈന്‍ രംഗത്തേയ്ക്കു കാലെടുത്തുവച്ചതു് ഇരുപതുകളിലും മുപ്പതുകളിലുമാണ്ടായ മാന്ദ്യത്തില്‍ തകരാതെ പിടിച്ചു നില്ക്കാന്‍ ഉപകരിച്ചു.

1975 ലാണു് എസ്.എന്‍.സി. എന്ന പേരു സ്വീകരിക്കുന്നതു്. പങ്കുകാരായ ആര്‍തര്‍ സര്‍വേയര്‍, എമില്‍ നെന്നിഗര്‍, ജോര്‍ജസ് ഷെനവര്‍ട്ട് എന്ന മൂന്നു പേരുടെ രണ്ടാം നാമത്തിന്റെ ആദ്യാക്ഷരങ്ങള്‍. (Arthur Surveyer, Emil Nenniger and Georges Chênevert.)

1960 ല്‍ ലോകത്തിലെ ഏറ്റവും ഉയരും കൂടിയ മാനിക് 5 എന്ന ഡാം മാനികോഗന്‍ നദിക്കു കുറുകെ പണിതതോടെ അന്താരാഷ്ട്ര പ്രോജക്റ്റുകള്‍ തേടിവന്നു. അടുത്ത പ്രോജക്റ്റ് 1963-ല്‍ 780 മെഗാവാട്ടിന്റെ ഇടുക്കി വൈദ്യുതനിലയത്തിന്റെ രൂപകല്പനയും നിര്‍മ്മാണവുമായിരുന്നു.

എഴുപതുകളിലും എണ്‍പതുകളിലും കമ്പനി പ്രവര്‍ത്തനമേഖല വിപുലീകരിച്ചു. രൂപകല്പനയും നിര്‍മ്മാണവും കൂടാതെ, സാമ്പത്തികപിന്തുണ നല്കലും കമ്പനിയുടെ സേവനങ്ങളില്‍ വന്നു. വിവിധ വിഭാഗങ്ങളായി തിരിഞ്ഞും, മറ്റു കമ്പനികളെ വിലയ്ക്കു വാങ്ങിയും സ്ഥിരമായ പുരോഗതി ഈ കാലഘട്ടത്തിലും കമ്പനി കാഴ്ചവച്ചു. കൂടുതല്‍ വളര്‍ച്ച ലക്ഷ്യം വച്ചുകൊണ്ടു് 1986 ല്‍ കമ്പനി ആദ്യമായി പൊതുവിപണിയില്‍ ഓഹരി ഇറക്കി.

കമ്പനിയുടെ ചരിത്രത്തില്‍ ഏറ്റവും പ്രധാനമായ സംഭവം നടക്കുന്നതു് 1991 ലാണു്. കാനഡയിലെ ഏറ്റവും വലിയ രണ്ടു കമ്പനികളായ എസ്.എന്‍.സി. ഇന്‍കോര്‍പ്പറേറ്റഡും ലാവലിന്‍ ഇന്‍കോര്‍പ്പറേറ്റഡും പരസ്പരം ഒത്തുചേര്‍ന്ന് എസ് എന്‍ സി ലാവലിന്‍ ഇന്‍കോര്‍പ്പറേറ്റഡ് എന്ന അന്താരാഷ്ട്ര കമ്പനി പിറവിയെടുത്തു. തുടര്‍ന്നു് കൃഷി, അലൂമിനിയം, മരുന്നുനിര്‍മ്മാണം, രാസനിര്‍മ്മാണം, ഇന്ധനനിര്‍മ്മാണം, പരിസ്ഥിതി പ്രവര്‍ത്തനങ്ങള്‍, ഖനനം, ലോഹനിര്‍മ്മാണം, ഊര്‍ജ്ജം തുടങ്ങിയ മേഖലകളില്‍ അജയ്യമായി.

Retrieved from "http://ml.wikipedia.org../../../%E0%B4%8E/%E0%B4%B8/%E0%B5%8D/%E0%B4%8E%E0%B4%B8%E0%B5%8D.%E0%B4%8E%E0%B4%A8%E0%B5%8D%E2%80%8D.%E0%B4%B8%E0%B4%BF._%E0%B4%B2%E0%B4%BE%E0%B4%B5%E0%B4%B2%E0%B4%BF%E0%B4%A8%E0%B5%8D%E2%80%8D.html"

സൂചികകള്‍: ഉള്ളടക്കം | അന്താരാഷ്ട്ര കമ്പനികള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English
- Français